als_Latn dik_Latn sag_Latn
Ministria e Çekut jep tender njëburimor 1.2 milionësh
Kompania ‘Netra’ është e vetmja që është ftuar për negocim nga FSK’së në tenderin për ‘Furnizim me pajisje radiotaktike për nevojat e FSK’së’.
Politiko
E Premte, 6 Qershor 2014 | 09:46
0 Komente.
Ministria e Forcës e Sigurisë ia ka dhënë një tender njëburimor në vlerë prej rreth 1.2 milionë eurove një kompanie nga Maqedonia, shkruan Koha Ditore.
Siç raporton kjo gazetë, kompania “Netra” është e vetmja që është ftuar për negocim nga Ministria e Forcës e Sigurisë në tenderin për “Furnizim me pajisje radiotaktike për nevojat e FSK’së”.
“Netra” është kompani me qendër në Maqedoni.
“Fillimisht kjo kompani e kishte regjistruar vetëm përfaqësinë në Kosovë, kurse personi kontaktues ka qenë Arif Berbati. Kurse, në fillim të vitit 2010 e kanë regjistruar “Netra Sh.P.K”. Në Agjencinë për Regjistrimin e Bizneseve pronarë të kësaj kompanie figurojnë Ivan Pape dhe Kiril Nikolovski. Serish personi kontaktues është Arif Berbati. Vlera e kontratës së fituar nga kompania “Netra” është 1 milionë e 199 mijë euro.”
Ibrahim Shala, Drejtor i Departamentit për Marrëdhënie me Publikun në Ministrinë e Forcës së Sigurisë, siç raporton Koha ditore, e ka arsyetuar tenderin njëburimor me rëndësinë e veçantë të projektit për aspektin e sigurisë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn